Prefectura de Altai

A **prefectura de Altai**, en chinés 阿勒泰地区, en pinyin Ālètài Dìqū, en uigur ئالتاي ۋىلايىتى (transcrición: Altal Wilayiti), é unha división administrativa (prefectura) dependente da prefectura autónoma kazakh de Ilí, situada no norte da rexión autónoma de Xinjiang, na República Popular da China.

Comparte fronteira internacional coa veciña República de Altai, Rusia.

## Xeografía 
Situada a unha altitude media de 887 msnm, a prefectura ten unha superficie de 118 015&nbsp;km².

A súa poboación, no ano 2010, era de 603 283 habitantes, polo que a súa densidade de poboación nese ano era de 5,11 hab./km².

A súa capital é a cidade de Altai, que contaba cunha poboación no ano 2016 de 199 037 habitantes.

### Clima 
As temperaturas medias varían desde aproximadamente -16,1&nbsp;°C durante o mes máis frío a +22,0&nbsp;°C durante o mes máis quente, cunha media anual de 4,3&nbsp;°C (datos de 1991), e as precipitacións son de 175,3&nbsp;mm (dato de 1990).

## División administrativa 
A prefectua de Altai administra unha cidade e seis condados:
* Cidade-condado de Altai 阿勒泰市 	
* Condado de Burqin 布尔津县 
* Condado de Fuyun 富蕴县 	
* Condado de Fuhai 福海县 	
* Condado de Habahe 哈巴河县 
* Condado de Qinggil 清河县 	
* Condado de Jeminay 吉木乃县

## Grupos étnicos do distrito administrativo de Altai (ano 2000) 
Do mesmo xeito que noutras prefecturas da Rexión Autónoma Uigur de Xinjiang, hai moitas minorías na de Altai, en particular kazakos e uigures. No censo do ano 2000, a prefectura de Altai era a única subdivisión importante da prefectura autónoma de Ili Kazakh, cunha maioría étnica de kazakos (aproximadamente o 51 %), seguida dos chineses han, con case o 41 %.

Nas escolas da prefectura, os estudantes reciben as clases principalmente en chinés (mandarín), pero hai cursos para estudar as linguas kazaka e uigur.

## Economía 
En 2007 tiña un PIB de 9,9 millóns de renminbis, cunha taxa de crecemento do 12 %.

## Galería 

File:Location of Altay Prefecture within Xinjiang (China).png|Localización  da prfectura de Altai no Xinjiang
File:Location of Altay Prefecture (Ili Kazakh).PNG|Localización da prefectura de Altai na prefectura autónoma de Ili Kazakh
File:二连的鸽子山 余华峰2009年8月21日 - panoramio.jpg|Paisaxe estepario na prefectura de Altai
File:从山上看阿勒泰地区巴里巴盖乡 - panoramio.jpg|Vista panorámica dunha vila da prefectura
File:Moving the yurt for summer pastures in early July in northwest China.jpg|Movendo a iurta para os pastos de verán a principios de xullo no noroeste de China

## Notas 
## Véxase tamén 
### Bibliografía 
* Bodde, Derk (1986): *The Cambridge History of China. Volume 1*. Cambridge, UK: Cambridge University Press. ISBN 0-5212-4327-0. 
* Ceinos, Pedro (2006): *Historia breve de China*. Madrid: Sílex Ediciones. ISBN 978-84-7737-173-1.
* Chen, Ping (1999): *Modern Chinese: history and sociolinguistics*. Cambridge, UK: Cambridge University Press. ISBN 978-0-5216-4572-0.
* Bruce, Elleman (2001): *Modern Chinese Warfare. 1795-1989*. Londres: Routledge. ISBN 978-0-4152-1474-2.
* Grousset, René (1994): ''L'Empire des steppes''. París: Éditions Payot. ISBN 978-2-2860-1478-0. Ler en PDF .

### Outros artigos 
* Prefectura autónoma kazakh de Ilí
* Xinjiang
* Altai, Xinjiang

### Ligazóns externas 
* Paxína web oficial .